cyanic-selkie/wikianc huggingface dataset:
சமிமா கரீம் சௌத்ரி
சமிமா கரீம் சௌத்ரி (Shamima Karim Choudhury) (பிறப்பு பிப்ரவரி 12, 1951) ஓர் வங்காளதேச இயற்பியலாளரும், கல்வியாளரும், ஆராய்ச்சியாளரும், பெண்கள்-அறிவியல் வழக்கறிஞரும் ஆவார். 44 வருட கற்பித்தல், ஆராய்ச்சிக்குப் பிறகு 30 சூன் 2016 அன்று தாக்கா பல்கலைக்கழகத்தின் இயற்பியல் துறையில் பேராசிரியராக ஓய்வு பெற்றார். இவர் இயற்பியலில் 70க்கும் மேற்பட்ட முதுநிலை, முதுதத்துவமாணி மாணவர்களை மேற்பார்வையிட்டார். இவர் வங்காளதேச இயற்பியல் சங்கத்தின் உறுப்பினராகவும் உள்ளார். இவர் வளரும் உலகத்துக்கான அறிவியல் பெண்களுக்கான அமைப்பு, இயற்பியல் நிறுவனம் போன்ற பல தேசிய அறிவியல் சங்கங்களில் உறுப்பினராக உள்ளார். இவர் வங்காளதேசத்தில் சர்வதேச இயற்பியல் நிறுவனத்தின் குழுத் தலைவராக உள்ளார். இவர் ரோக்கியா மாளிகையின் மேதகராகவும், தாக்கா பல்கலைக்கழகத்தின் இயற்கை அறிவியலில் மேம்பட்ட ஆய்வு மற்றும் ஆராய்ச்சிக்கான போசு மையத்தின் இயக்குநராகவும் பணியாற்றினார். (பேராசிரியர் சத்தியேந்திர நாத் போசு பெயரிடப்பட்டது)
கல்வி
சமிமா 1971இல் தாக்கா பல்கலைக்கழகத்தில் இயற்பியலில் இளம் அறிவியல் பட்டம் பெற்றார். 1973இல் முதிநிலை அறிவியல் பட்டம் பெற்றார். 1978 முதல் 1982 வரை ஆத்திரேலியாவின் நியூ சவுத் வேல்ஸ் பல்கலைக்கழகத்தில் இயற்பியலில் முனைவர் பட்டம் பெற்றார். 1986 -1988இல் பேராசிரியர் லூயிஸ் ஜான்சனுடன் பணிபுரிந்தார். இங்கிலாந்தின் ஆக்சுபோர்டு பல்கலைக்கழகத்தின் மூலக்கூறு உயிர் இயற்பியல் ஆய்வகத்தில் வருகை தரும் விஞ்ஞானியாக இருந்தார்.
அறிவியல், பொறியியல் மற்றும் தொழில்நுட்பத்தில் பாலின சமத்துவத்தை வலியுறுத்தும் பல சர்வதேச மாநாடுகள், இயற்பியலில் பெண்கள் மற்றும் பாலின உச்சிமாநாட்டில் சௌத்ரி அழைக்கப்பட்ட பேச்சாளராக பங்கேற்று வருகிறார்.டெய்லி ஸ்டார் உடனான ஒரு நேர்காணலில், மருத்துவம் அல்லது பிற துறைகளில் சேர்வதோடு ஒப்பிடும்போது இயற்பியல் மற்றும் அறிவியலில் பெண்களின் சதவீதம் விகிதத்தில் குறைவாக இருப்பதாக இவர் சுட்டிக்காட்டினார். இவர் தகவல் தொடர்பு தொழில்நுட்பம், அறிவியல்,    இயற்பியல் ஆகியவற்றில் பெண்களின் பாலின சமத்துவத்திற்காக தீவிரமாகப் பேசினார்.
அறக்கட்டளை
வங்காளதேச இயற்பியல் சங்கம் 2015 முதல் ஒவ்வொரு ஆண்டும் சமிமா கரீம் சௌத்ரி அறக்கட்டளை நிதி உதவித்தொகையை வழங்குகிறது. தனது இளம் அறிவியலில் அதிக மதிப்பெண் பெறும் ஒரு மாணவ/ ஒரு மாணவிக்கும் தாக்கா பல்கலைக்கழக இயற்பியல் துறையில் படிக்கும் பின்தங்கிய மாணவர் ஒருவருக்கும் உதவித் தொகை வழங்குகிறது.
சொந்த வாழ்க்கை
சமிமா சௌத்ரி 1951இல் கொமிலாவில் பிறந்தார். இவரது தந்தை பசுலுல் கரீம் முதல் முஸ்லிம் பேராசிரியரும் கொமிலா விக்டோரியா கல்லூரியின் துணை முதல்வரும் ஆவார். இவரது தாயார் சோகாரா கரீம் ஒரு சமூக சேவகராகவும் கொமில்லாவில் உள்ள அனைத்து பாக்கித்தான் பெண்கள் சங்கத்தின் துணைத் தலைவராக இருந்தார். வங்காளதேச உயிரி தொழில்நுட்பவியலாளரும் அணு விஞ்ஞானியுமான நய்யும் சௌத்ரி என்பவரை மார்ச் 7, 1976 இல் மணந்தார். இவர்களுக்கு இரண்டு குழந்தைகள் உள்ளனர்.
வெளி இணைப்புகள்
பகுப்பு:1951 பிறப்புகள் பகுப்பு:வாழும் நபர்கள் பகுப்பு:வங்காளதேச நபர்கள்
நாஞ்சிலார் கவிதைகள்
நாஞ்சிலார் கவிதைகள் என்னும் நூல் திராவிட முன்னேற்றக் கழகத் தலைவர்களில் ஒருவரான நாஞ்சில் கி. மனோகரன் எழுதிய கவிதைகளின் தொகுப்பு ஆகும். நூலின் தொடக்கமாக “தலைவர் கலைஞருக்கு இதய நன்றி” என்னும் தலைப்பில் கி. மனோகரன் முன்னுரை எழுதி இருக்கிறார். “இந்தக் கவிதைக் கொத்து தமிழர்க்குப் பயன்படும் மாமருந்து என்னும் தலைப்பில் மு. கருணாநிதி அணிந்துரை எழுதியிருக்கிறார். சிலம்பொலி சு. செல்லப்பன் மதிப்புரை எழுதியிருக்கிறார். “இந்தச் சொல்வெட்டு ஒரு கல்வெட்டு” என்னும் தலைப்பில் இரா. வைரமுத்து, சுரதா வாழ்த்துரை எழுதியுள்ளனர் “(க)விதைகள்” என்னும் தலைப்பில் கயல் தினகரன் பதிப்புரை எழுதியிருக்கிறார்.
பொருளடக்கம்
இந்நூலில் உள்ள கவிதைகளும் அவை வெளிவந்த இதழ்களும் வருமாறு:
சான்றடைவு
பகுப்பு: தமிழ் இலக்கியம் பகுப்பு: தமிழ் கவிதைகள் பகுப்பு: 1993 தமிழ் நூல்கள் பகுப்பு: இந்தியத் தமிழ் நூல்கள் பகுப்பு: நாஞ்சில் கி. மனோகரன் நூல்கள்
அன்னமாச்சாரியார்
தாள்ளபாக்கம் அன்னமாச்சாரியார் (மே 9, 1408 - பெப்ரவரி 23, 1503) 15ம் நூற்றாண்டில் ஆந்திராவிலுள்ள கடப்பா மாவட்டத்தில் தாள்ளபாக்கம் எனும் கிராமத்தில் நந்தவாரிக எனும் தெலுங்கு அந்தண குடும்பத்தில் பிறந்த வைணவத் தொண்டர். திருமலை திருவேங்கடமுடையான் கோயிலோடு மிக நெருங்கிய தொடர்பு கொண்டிருந்த இவர், திருவேங்கடவன் மீது பாடிய பாடல்கள் சங்கீர்த்தனைகள் என்ற புகழ்பெற்றவை.
வாழ்க்கைக் குறிப்பு
அன்னமாச்சாரியார் ஆந்திரா மாநிலத்தில் தாள்ளபாக்கம் என்ற ஊரில், சூரி - அக்கலாம்பா தம்பதியருக்கு மகனாகப் பிறந்தார். "சுபத்ரா கல்யாணம்" இயற்றிய என்ற நூலை இயற்றிய, தெலுங்கு இலக்கியத்தின் முதல் பெண் புலவரான '’திம்மக்கா" என்பவர் அன்னமாச்சாரியாரின் மனையாளாவார்.
அன்னமாச்சாரியார் தென்னிந்திய இசையில் தோற்றுவித்த மரபுகள் பல, பின்வந்தோரால் வளர்க்கப்பட்டு விருத்தியடைந்தன. பஜனை மரபினைத் தொகுத்து வழங்கிய சிறப்பு இவருக்குண்டு. பல்லவி, அநுபல்லவி, சரணம் போன்றவை இவரால் உருவாக்கப்பட்டவை என்று கருதப்படுகிறது.
இவருடைய மகன் பெரிய திருமாலாச்சாரியார், பேரன் சின்னையர் ஆகியோரும் தென்னிந்திய இசை வரலாற்றில் முக்கிய இடம் வகிப்பவர்கள். 95 வருடங்கள் வாழ்ந்த அன்னமய்யா துந்துபி வருடம் பங்குனி மாதம் துவாதசி (பெளர்ணமியிலிருந்து பன்னிரெண்டாம் நாள்) (பிப்ரவரி 23, 1503) அன்று பரமபதம் அடைந்தார்.
கீர்த்தனைகள்
200px|கடப்பா மாவட்டத்தில் உள்ள அன்னமய்யா சிலை
சிருங்கார ரசம், வைராக்கியம், பக்தி என இவரின் கீர்த்தனைகள் வகைப்படுத்தப்படுகின்றன. வைணவ ஆசாரியர் இராமானுசரின் விசிஷ்டாத்வைத கொள்கைகளால் ஈர்க்கப்பட்டு வைணவத்தை தழுவிய இவர் கீர்த்தனைகள் பலவும் நாலாயிர திவ்விய பிரபந்தத்தின் பிரதிபலிப்பை சுட்டுகிறது. ஆசாரியர் இராமானுசர் மீதும் (உ.ம் கதுலன்னி கிலமைனா..., உன்னதோடுன்னடதடு உடையவரு..) ஆழ்வார்கள் மீதும் (உ.ம்: வாடே வேங்கடேசுனனே வாடே வீரு...) சில பாடல்களை இயற்றியுள்ளார்.
சாதிய கொள்கைகள் நிறைந்த அக்காலத்தில் "ப்ரஹ்மம் ஒக்கடே" என்ற புகழ்பெற்ற பாடல் மூலம் சாதிவேற்றுமைகளை கண்டித்த வெகு சிலரில் இவரும் ஒருவர்.
மொழியாக்கம் செய்யாமலே இவருடைய கீர்த்தனைகளை தொடர்ந்து கேட்பதினாலேயே இதன் பொருள் புரியும் வகையிலும், மிக நளினமான வார்த்தைகளைக் கொண்டே கீர்த்தனைகளை இயற்றி முடித்துள்ளார். இராமனைப் பாடும் மரபிலும் இவருக்குப் பங்குண்டு.
வடமொழியில் சங்கீர்த்த லட்சணம் என்ற நூலைப் படைத்து உள்ளார். ஏழுமலையானைப் போற்றி வெங்கடாசலபதி மகிமை என்ற நூலை எழுதியுள்ளார். தெலுங்கு மொழியில் பன்னிரண்டு சதகங்கள் [சதகம் என்பது நூறு பாடல்களால் உருவானது]. இதில் வெங்கடேஸ்வரா சதகம் என்ற நூல் மட்டும் கிடைத்து உள்ளது. திவிபர்த ராமாயணா, சிருங்கார மஞ்சரி ஆகிய இரண்டும் தெலுங்கு இலக்கியத்தில் முக்கியமானவை. இவருடைய காலம் வரை ’பாடம்’ என்பது பக்தி பாடல் என்ற பொருள் உ்டையதாக இருந்தது. இவருடைய காலத்தில் தான் கீர்த்தனம், க்ருதி, திவ்யநாமா, சங்கீர்த்தனம் போன்ற பெயர்களில் பக்திப் பாடல்கள் அமைந்தன. அன்னமையா ஆச்சாரியராக மட்டும் இல்லாமல் அறிஞராகவும் விளங்கினார். தம் காலத்துக்கு முன்னால் இருந்த பாடல்களை ஆராய்ந்து, பாட உரை வரிசை செய்துள்ளார். இவருடைய பாடல்கள் எளிமையாகவும் தெளிவாகவும் இருக்கின்றன.
திரைப்படமும் பாடல்களும்
இவரது வாழ்க்கையை மையமாகக் கொண்டு அன்னமய்யா என்ற தெலுங்குத் திரைப்படம் கே. ராகவேந்திர ராவின் தயாரிப்பில் தயாரிக்கப்பட்டது. இத்திரைப்படத்தில் அன்னமாச்சாரியாரின் கீர்த்தனைகள் பல இடம்பெற்றிருந்தன.
வெளி இணைப்புகள்
பகுப்பு:கருநாடக இசைக் கலைஞர்கள் பகுப்பு:பாடலாசிரியர்கள் பகுப்பு:வைணவ சமயம் பகுப்பு:வைணவ அடியார்கள் பகுப்பு:இந்து சமயப் பெரியார்கள் பகுப்பு:1408 பிறப்புகள் பகுப்பு:ஆந்திரப் பிரதேச வரலாறு பகுப்பு:1503 இறப்புகள் பகுப்பு:பக்தி இயக்கம்
தொழுவந்தாங்கல் முனியனார் கோயில்
தொழுவந்தாங்கல் முனியனார் கோயில் தமிழ்நாட்டில் விழுப்புரம் மாவட்டம், தொழுவந்தாங்கல் என்னும் ஊரில் அமைந்துள்ள கிராமக் கோயிலாகும்.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கோனசு போட்டிகசு
கோனசு போட்டிகசு (Conus boeticus) என்பது கூம்பு நத்தையாகும். இது கடல் நத்தையில் வயிற்றுக்காலி மெல்லுடலியில் கோனிடே குடும்பத்தினைச் சார்ந்ததாகும்.
கோனசு பேரினத்தின் பிற சிற்றினங்கள் போல இந்த நத்தைகளும் பிற உயிரிகளைக் கொன்று தின்னக்கூடியவை. விசத்தன்மை வாய்ந்த இவை மதர்களை "கொட்டும்" திறன் கொண்டவை; எனவே உயிருள்ள நத்தைகளைக் கையாளும்போது கவனமாகக் கையாளவேண்டும்.
பரவல்
இந்த இனம் இந்தியப் பெருங்கடலுக்கு அப்பால் மொசாம்பிக், சீசெல்சு மற்றும் மஸ்கரீன் பகுதியிலும், பசிபிக் கடலுக்கு அப்பால் ஜப்பான், இந்தோனேசியா, பிஜி மற்றும் ஆஸ்திரேலியா பகுதிகளில் காணப்படும்.
வெளி இணைப்புகள்
பகுப்பு:மெல்லுடலிகள் பகுப்பு:முதுகெலும்பிலிகள் பகுப்பு:நத்தைகள் பகுப்பு:கடல்வாழ் உயிரினங்கள்
ஒட்டுண்ணி வாழ்வு
ஒட்டுண்ணி வாழ்வு (Parasitism) என்பது, ஓருயிரானது மற்றோருயிரைச் சார்ந்து, அதனின்றும் தனக்கு வேண்டிய உணவைப் பெற்று வாழ்ந்து வருமானால், அது ஒட்டுண்ணி எனப்படும். ஒட்டுண்ணி ஒட்டியுள்ள உயிர், ஆதாரவுயிர் அல்லது ஊட்டுயிர் (Host) அல்லது ஓம்புயிர் எனவும் அழைக்கப்படும். இதில், ஒரு உயிரினம், மற்ற உயிரினத்துடன் நீண்டகால, நெருக்கமான தொடர்பை வைத்துக்கொண்டு பயன் பெறுகின்றது. இங்கே முதல் உயிரினம் ஒட்டுண்ணி எனவும் அழைக்கப்படுகின்றது. இத்தொடர்பின் மூலம் ஓம்புயிருக்குப் பாதிப்பு உண்டாகின்றது. பொதுவாக ஒட்டுண்ணிகள், ஓம்புயிர்களிலும் மிகவும் சிறிய உருவத்தினைப் பெற்று இருக்கும். ஒட்டுண்ணிகள் தமது வாழ்க்கை முறைக்கு ஏற்றவாறு சிறப்பாக்கம் பெற்றிருப்பதுடன்; ஓம்புயிர்களிலும் விரைவாகவும், பெருமளவிலும் இனப்பெருக்கம் செய்கின்றன. ஒட்டுண்ணிகளோ, ஓம்புயிர்களிலிருந்து உணவு, வாழிடம் ஆகியவற்றைப் பெற்றுக்கொண்டு பரவுவதன் மூலம், தங்கள் உடல்நலத்தைப் பெருக்கிக் கொள்கின்றன. ஒட்டுண்ணிகளில் தாவரங்களும், பிராணிகளும், தீநுண்மம் என பலவகை உயிர்கள் உள்ளன. தாவரம் தாவரத்திற்கும் பிராணிக்கும், பிராணி பிராணிக்கும் தாவரத்திற்கும் ஒட்டுண்ணியாக இருக்கின்றன.
சார்பு
ஒட்டுண்ணி வாழ்வினால், இதில் தொடர்புடைய உயிரினங்களின் உடல் நலம் தொடர்பில் பயன் அல்லது பாதிப்பு விளைகிறது. ஒட்டுண்ணிகள், ஓம்புயிர்களில் பலவகையில் உடல் நலக் குறைவை ஏற்படுத்துகின்றன. இது, பலவகையான நோய்க் குறியியல் பாதிப்புக்கள், துணைநிலைப் பாலியல் இயல்புக் குறைபாடுகள் முதல் ஓம்புயிர்களின் நடத்தை மாற்றங்கள் வரையிலான பாதிப்புக்களாக அமையக்கூடும். நாடாப்புழுக்கள், பிளாஸ்மோடியம் இனங்கள், பேன்கள் முதலிய பலவகை உயிரினங்கள், முதுகெலும்பிகளான, ஓம்புயிர்களுடன் கொண்டுள்ள தொடர்பு ஒட்டுண்ணி வாழ்வு ஆகும். எலுமிச்சையில் புல்லுருவியும், மனிதன் தோலில் படர் தாமரையும், மாட்டுக்குப் பிடிக்கும் உண்ணியும், அவரை செடியைத் தாக்கும் அசுகுணியும் முறையே எடுத்துக்காட்டுகள் ஆகும். எல்லா உயிர்களும் உணவுக்காக, ஒன்றையொன்று பல வழிகளில் சார்ந்திருக்கின்றன. பெரும்பாலும் எல்லாப் பிராணிகளும் தங்களுக்கு வேண்டிய உணவைத் தாவரங்களிலிருந்தோ, அத்தாவரங்களைத் தின்று வாழும் வேறு விலங்குகளிலிருந்தோ பெறவேண்டும். எல்லா உயர்நிலைத் தாவரங்களும், விலங்குகளும் தங்களின் உடலின் முக்கியப் பொருளானப் புரோட்டோபிளாசத்தை உருவாக்க மற்ற உயிரினங்களையே சார்ந்து இருக்க வேண்டியுள்ளது. இதில் முக்கியமானது நைட்ரசன் ஆகும். இது தாவரத்தின் புரதச்சத்தில் இருந்தோ, விலங்கினத்தின் புரதத்தில் இருந்தோ பெற வேண்டிய கட்டாயம் உள்ளது. உயர் தாவரங்கள் இந்த வேதிப்பொருளை, நிலத்தில் இருந்தோ, நீரில் இருந்தோ நைட்ரேட்டுக் கூட்டுப்பொருட்களில் இருந்து பெறுகின்றன. மேலும், சிறுநீர், சாணம் போன்றவற்றைச் சிதைக்கும் சாறுண்ணிகள் நைட்ரசனை உருவாக்கும் இயல்பைப் பெற்று இருக்கின்றன. மேலும், சில நுண்ணுயிரிகளும் இதனைச் செய்கின்றன. இவ்வாறாக, தாவரங்களுக்கு நைட்ரசன் கிடைக்கிறது. இந்த நைட்ரசன் சத்தானாது, விலங்குகளுக்கு மாற்றமடைந்து காய்கறிகளாகவோ, கனியாகவோ, அல்லது இறைச்சியாகவோ, உயர் விலங்குகளுக்குக் கிடைக்கின்றன. ஒட்டுண்ணிகளோ ஒரு உயிரின் உடல் உள்ளே இருந்து,நைட்ரசன் போன்றி மிக முக்கியமானச் சத்துக்களைப் பெறுகின்றன. இந்த ஒட்டுண்ணிகளால் ஏற்படும் பக்கவிளைவுகளே நோய் அறிகுறிகளாகத் தோன்றுகின்றன.
வகைமை
ஒட்டுண்ணிகளின் இயல்பைக் கொண்டு, மூன்று பெரும் வகையாகப் பிரிக்கலாம்.
இறந்த உயிர்களைச் சிதைத்து, சாறுண்ணும் வாழ்க்கை முறையைக் கொண்டுள்ள சாறுண்ணிகள் ஒருவகையாகும். இந்த சாறுண்ணிகள் ஏதேனும் ஒரு வகையில் உயிருடன் இருக்கும் உடலுக்குள் சென்றுவிட்டால், அது முதலில் குடலிலும், பிறகு பல்வேறு முக்கிய உடல் உறுப்புகளான மண்ணீரல், ஈரல், தசை, மூளை போன்ற பகுதிகளுக்குச் சென்று, அங்குள்ள உயிரணுக்களைச் சிதைத்து வாழும்.
உயிரோடு வெளியில் வாழும் சில ஒட்டுண்ணிகள், உணவு, நீர் போன்ற காரணிகளால் உடலுக்குள் சென்றுவிட்டால், அது அங்கிருந்து தேவையற்ற உடல் இயக்கத்தினை உருவாக்கும். எடுத்துக்காட்டாக, அமீபா மனித உடலுக்குள் சென்று விட்டால், வயிற்றோட்டம் ஏற்படும்.
உடலுக்கு வெளியே இருந்து உடலின் இரத்தத்தை உறிஞ்சி வாழும் தலைப்பேன், உண்ணி போன்றவற்றைச் சொல்லலாம்.
இதனையும் பார்க்கவும்
பகுப்பு:ஒட்டுண்ணிகள்
ரிது ஜெய்ஸ்வால்
ரிது ஜெய்ஸ்வால் (Ritu Jaiswal) (பிறப்பு 1 மாாா்ச் 1977) ஒரு இந்திய அரசியல்வாதி ஆவார். இவர் பீகார் மாநிலத்தின், சீதாமரி மாவட்டத்தின் சோன்பர்சா ஒன்றியத்தின் ராஜ்சிங்வாஹினி கிராம ஊராட்சியின் தற்போதைய தலைவர் ஆவார்.
ஆரம்ப கால வாழ்க்கை
ரிது போலா பிரசாத் சவுத்ரி மற்றும் ஆஷா ஜெய்ஸ்வால் ஆகியோருக்கு மார்ச் 1, 1977 அன்று பீகார் ஹாஜிப்பூரில் பிறந்தார். வைசாலி மஹிலா கல்லூரியில் இளங்கலை (பொருளாதாரம்) படித்தார். அவர் ஒரு பயிற்சி பெற்ற பரதநாட்டியம் மற்றும் கதக் நடனக் கலைஞரும் ஆவார்.
அரசியல் வாழ்க்கை
2016 ஆம் ஆண்டில் கிராம பஞ்சாயத்து ராஜ் சிங்வாஹினியில் இருந்து முக்கிய பதவிக்கான தேர்தலில் ரிது போட்டியிட்டு வெற்றி பெற்றார். பதினான்கு ஆயிரம் குடியிருப்பாளர்களைக் கொண்ட ஒரு தொகுதியில் உடன் போட்டியிடும் போட்டியாளரை விட 1784 வாக்குகள் வித்தியாசத்தில் அவர் வெற்றி பெற்றார். ராஷ்டிரிய ஜனதா ஜனதா தளத்தில் சேர்ந்த அவர் 2020 பீகார் தேர்தலில் பாிஹாா் தொகுதியில் போட்டியிடுகிறார்.
விருதுகள் மற்றும் அங்கீகாரம்
18 ஜனவரி 2017 அன்று புனேயில் மகாராஷ்டிரா தொழில்நுட்பக் கழகத்தின் (எம்ஐடி) அரசுப் பள்ளியால் 7 வது பாரதிய சத்ர சன்சைட் "உச்ச சிக்ஷித் ஆதர்ஷ் யுவ சர்பஞ்ச் (முகியா) புராஸ்கர் 2016" அவருக்கு வழங்கப்பட்டது.
புதுசரியப்பட்டி தவமுனீஸ்வரசுவாமி கோயில்
புதுசரியப்பட்டி தவமுனீஸ்வரசுவாமி கோயில் தமிழ்நாட்டில் தஞ்சாவூர் மாவட்டம், புதுசரியப்பட்டி என்னும் ஊரில் அமைந்துள்ள கிராமக் கோயிலாகும்.
ரிது ஜெய்ஸ்வால்
விருதுகள் மற்றும் அங்கீகாரம்
அவரது கிராம பஞ்சாயத்து சிங்வாஹினிக்கு 23 அக்டோபர் 2019 அன்று புது தில்லியில் இந்திய அரசின் பன்ஞயாத்து ராஜ் அமைச்சினால் தேசிய பஞ்சாயத்து விருது "தீன் தயால் உபாதாய பஞ்சாயத்து சஷ்திகாரன் புராஸ்கர் அவர்களால் - 2019"யில்· வழங்கப்பட்டது.
புதுசரியப்பட்டி தவமுனீஸ்வரசுவாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
ரிது ஜெய்ஸ்வால்
விருதுகள் மற்றும் அங்கீகாரம்
இந்திய கிராமிய சந்தைப்படுத்தல் சங்கத்தால் அவருக்கு "சுடர் தலைமை விருது 21 ஜூன் 2019 அன்று மும்பையின் தாஜ் சாண்டாக்ரூஸில் வழங்கப்பட்டது".
புதுசரியப்பட்டி தவமுனீஸ்வரசுவாமி கோயில்
கோயில் அமைப்பு
இக்கோயிலில் தவமுனீஸ்வரர் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
ரிது ஜெய்ஸ்வால்
விருதுகள் மற்றும் அங்கீகாரம்
ராஞ்சியில் உள்ள இந்திய அரசின் பெட்ரோலிய மற்றும் இயற்கை எரிவாயு அமைச்சகத்துடன் இணைந்து ஆராய்ச்சி மற்றும் மேம்பாட்டு முன்முயற்சி பிரைவேட் லிமிடெட் ஏற்பாடு செய்த கேடலிஸ்ட் ஆஃப் சோஷியல் சேஞ்ச் -2 குறித்த சர்வதேச மாநாட்டில் பேச்சாளர்களில் ஒருவராக இருந்தார்.
புதுசரியப்பட்டி தவமுனீஸ்வரசுவாமி கோயில்
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. மாசி மாதம் சிவன்ராத்திரி முக்கிய திருவிழாவாக நடைபெறுகிறது.
ரிது ஜெய்ஸ்வால்
விருதுகள் மற்றும் அங்கீகாரம்
16 சூன் 2018 அன்று மும்பையின் இந்தியத் தொழில்நுட்பக் கழகத்தால் நடைபெற்ற எஸ்இஇ(SEE) பேச்சாளர்களில் ஒருவராக பீகாரை பிரதிநிதித்துவப்படுத்தினார்.
புதுசரியப்பட்டி தவமுனீஸ்வரசுவாமி கோயில்
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ரிது ஜெய்ஸ்வால்
விருதுகள் மற்றும் அங்கீகாரம்
29 சூலை 2018 அன்று "கிராமப்புற இந்தியாவில் பதிவு செய்யப்படாத கற்பழிப்புகள் ஏன் குற்றமாக கருதப்படவில்லை" என்ற தலைப்பில் பாட்னாவில் டெட்எக்சு, பானிக்போர் என்ற பெயரில் ஏற்பாடு செய்யப்பட்ட டெட் (மாநாட்டில்) பேச்சாளர்களில் ஒருவராக இருந்தார்.
செப்டம்பர் 24 மற்றும் 25 தேதிகளில் கிராம பஞ்சாயத்து மேம்பாட்டுத் திட்டத்தின் மூலம் வளர்ச்சி மற்றும் சமூக மாற்றம் இந்திய பொருளாதாரம் என்ற தலைப்பில் லக்னோவில் உத்திரப்பிரதேச அரசின் இந்திய ஊரக வளர்ச்சி நிறுவனம், இந்திய அரசு மற்றும் பஞ்சாயத்து ராஜ் அமைச்சகம் இணைந்து ஏற்பாடு செய்துள்ள பட்டறைக்கு பீகார் அரசின் பஞ்சாயத்து ராஜ் அமைச்சகம் அனுப்பிய பதினொரு உறுப்பினர் குழுவில் அவர் ஒருவராக இருந்தார்.
6 ஆகஸ்ட் 2018 அன்று முழுமையான வளர்ச்சிக்காக 100+ பஞ்சாயத்துத் தொகுதிகளை ஏற்றுக்கொள்வதன் மூலம் கிராம பஞ்சாயத்து மேம்பாட்டுத் திட்டத்தை (ஜிபிடிபி) பிரதானமாகக் கொண்டுவருவதற்கான ஆலோசனைப் பட்டறையில் இந்திய அரசின் தேசிய ஊரக வளர்ச்சி நிறுவனத்தால் தேர்ந்தெடுக்கப்பட்ட ஒன்பது குழு உறுப்பினர்களில் இவரும் ஒருவர்.
டிசம்பர் 20, 2019 அன்று புதுதில்லி டாக்டர் பி. ஆா். அம்பேத்கர் சர்வதேச மையத்தில் ஏற்பாடு செய்யப்பட்ட இளைஞர் கி ஆவாஸ் உச்சி மாநாடு - 2019 இல் அவர் பேச்சாளர்களில் ஒருவராக இருந்தார்.
டிசம்பர் 22, 2019 அன்று டெல்லியில் யாத்திரை இருந்தபோது இந்திய ஜனநாயக பள்ளியின் ஜனநாயகம் எக்ஸ்பிரசில் சிறப்பு பேச்சாளராக இருந்தார்.
மேற்கோள்
பகுப்பு:இந்தியப் பெண் அரசியல்வாதிகள் பகுப்பு:வாழும் நபர்கள் பகுப்பு:1977 பிறப்புகள்
வண்ணார்பண்ணை வைத்தீஸ்வரன் ஆலயம்
வண்ணை வைத்தீஸ்வரன் ஆலய வரலாற்றினை நோக்கினால் இற்றைக்கு பல நூற்றாண்டுகள் பழமை வாய்ந்த சிறப்பினை பெரும் வண்ணை வைத்தீஸ்வர சிவன் ஆலயம். சிவபூமி என்று திருமூலநாயனாரால் போற்றப்பெற்ற இலங்கையின் ஈஸ்வரங்கள் சிவன் கோயில்கள் எண்ணுக் கடங்காதவாறு எங்கணும் நிறைந்து இருக்கிறது. வரலாற்றினை நோக்கினால் இராவணன் காலத்து இலங்கை இன்றைய நாட்டிலும் பார்க்கப் பெரிதாக இருந்தது. இராவணனும் அவரது தேவி மண்டோதரியும் பெரிய சிவபக்தர்கள். அவர்களது சிவபக்தியை திருமுறைகள் பல விடயங்களிற் போற்றுகின்றன. இராவணனி ன் தாயார் கைகேயி. இவர் மிகவும் சிவா பக்தர். இவர்களது காலத்தில் ஆற்றலுக்கு அப்பாற்பட்ட கட்டட அமைப்புக்கள் பல இயக்கர் நாகர் முதலானவர்களாற் கட்டப்பெற்றிருந்தன என்பது அவற்றின் அழிபாடுகளிலிருந்தும் அத்திபாரங்களிலிருந்தும் அறிய முடிகிறது. தம்பி விபீடணன் மிகவும் சிவா பக்தன் இலங்காபுரியின் காவல் தெய்வம். தேவாரம் பாடப்பெற்ற ஈஸ்வரங்களான திருக்கேதீஸ்வரம், திருக்கோணேஸ்வரம் முதலிய சிவாலயங்களை விட நகுலேஸ்வரம், முன்னீஸ்வரம் முதலிய ஈஸ்வரங்களும் முற் காலத்தில் அருள் நிறைந்த ஆலயமாக காணப்படடன. சிவனெனும் நாமம் சிந்தையில் எப்பபோதும் நிறைவாக இருந்தது. ஒல்லாந்தர் ஆட்சியின் பிற்பகுதியில் தமிழ்நாட்டிலிருந்து அறிவாளிகள் இருவர் ஒருவர் பின் மற்றவராய் வந்தார்கள். ஒருவர் கொச்சிக்கணேச பண்டிதர் என்னும் ஜயராவர். மற்றவர் காஞ்சிபுரத் திறேன்றி திருக்கைலாய பரம்பரைத் திருப்பனந்தாள் மடத்தத் தமபிரான் சுவாமிகளாயிருந்த கணகசபாதி யோகியாவர். இவரைக் கூழாங்கைத்தம்பிரான் எனவும் வழங்கினர்.கணேசபண்டிதர் யாழ்ப்பாண த்து வண்ணை நகரில் வாழ்ந்து செந்தமிழ் பரிபாலனஞ் செய்த காலத்தில் கோபால் செட்டியார் என்னும் வணிகர் ஒருவர் அவர் பணியில் ஈடு பட்டிருந்தார். ஒரு சமயம் இவர் கணேசையருடன்கருத்து வேறுபாடு கொண்டு, அவரை விட்டு விலகிச் சம்பா அரிசி வியாபாரஞ்செய்து பொருளீட்டி வந்தார். இவரின் நேர்மையைக் கண்ட ஒல்லாந்த உத்தியோகத்தர்கள் இவரிடம் தமக்கு வேண்டிய பண்டங்களை வாங்கி வியாபாரத்தை ஊக்கி வந்தார்கள். பெருஙஞ்செல்வனான கோபால்செட்டியார் யாழ்ப்பாணத்தில் இருந்த ஒல்லாந்த அதிபருக்கு பண்டங்கள் விநியோகித்து மதிப்புப் பெற்றிருந்தார். மதிப்புப் பெற்ற கோபால்செட்டியாரின் மனையில் கூழாங்கைத்தம்பிரான் தங்கியிருந்து தமிழ், சைவம் வளர்த்து வந்தார். கோபால்செட்டியாரின் மைந்தனாகிய இளவல் வைத்திலிங்கம் என்பாரின் அழகையும் குறும்புத்தனத்தையும் கண்டு வியந்த அரசாங்க அதிபர், அவரைத்தாமே வளர்க்க விரும்பித் தம் மாளிகையில் வளர்த்து வந்தார். செல்லப்பிள்ளையாக வளர்ந்த வைத்திலிங்கம் வர்த்தகத்துறையிலும் அரசாங்க அலுவல்களிலும் நேரனுபவம் பெற்று வந்தார். அக்காலத்தில் யாழ்ப்பாணத்தார் முத்துக்குளிப் பதில் பெருமுயற்சியுள்ளவராய், அரசாங்கத்திடம் உத்தரவு பெற்று மேற்குக்கடலில் பெருந்தொகையான முத்துக்களைப் பெற்று வந்தார்கள். இத் துறையில் தானும் ஈடுபட விரும்பிய வைத்திலிங்கம் தன் வளர்ப்புத்தாயான ஒல்லாந்தச் சீமாட்டியின் கண்ணியத்தால் அத்துறையில் புகுந்து பெருஞ் செல்வனாயினார் alt=ஆலய முகப்பு|thumb|ஆலய முகப்பு
சிவனுக்கு ஓர் ஆலயம்
பெருஙஞ்செல்வனாகிய வைத்திலிங்கச் செட்டியார் தமக்கென ஒரு பெரிய வீடு கட்டுவதற்கு விரும்ய போது குல குருவாகிய கூழாங்கைத்தம்பிரான் 'குழந்தாய்! உன்னை இந் நிலைக்குக் கொண்டு வந்த பெருங்கருணைத்தடங்கடலாய சிவபெருமானுக்கு அதியற்புதமான ஊராலயத்தை முதலில் அமைத்துவிட்டு உனக்கு விருப்பமான முறையில் மாளிகையைக கட்டுவாயாக' என் வாழ்த்தினார். தம்பிரான் சுவாமிகளுக்கு வேண்டிய நாளாந்த பணிவிடைகளைப் பொறுமையோடு கடமையுணர்ச்சியோடு செய்து வந்தவர் வைத்திலிங்கம் செட்டியாரின் தாயாரான தையலாச்சி என்னும் பெண்கள் திலகமாவள். தாய்த்தெய்வத்தின் திரு நாமத்தை முன்னிறுத்தி தையல் நாயகி சமேத வைத்தீசுவரன் கோயில் அமைப்பதில் வைத்திலிங்கம் செட்டியார் முழுக்கவனஞ் செலுத்தினார். தமிழ்நாட் டில் உள்ள சிவாலங்களினமைப்பில் ஈழத்திரு நாட்டில் புதிதாக ஆலயம் அமைக்க முற்பட்ட செட்டியார், ஆகமம் வல்லாரை அழைத்துப் பூர்வாங்க ஏற்பாடுகள் யாவற்றையும் நிறைவேற்றினார். வண்ணார்பண்ணையில் வைத்திலிங்கம் செட்டியார் சவாலயம் அமைக்கிறாராம் என்று கேள்விப்பட்ட ஊரவர் நாட்டவர் அனைவரும் நான்கு பக்கங்களிலிருந்தும் தத்தம் காணிக்கைப் பொருள்களோடு வந்து குவிந்து ஆவன செய்து நின்றனர். திருக்கோயில் வேலைகள் முடிவுற்றதும் 1791 ஆம் ஆண்டு சித்திரை மாதத்தில் கும்பாபிடேகம் சிறப்பாக நடைபெறுவதற்குக் கூழாங்கைத்தம்பிரான் முன்னின்று பணிபுரிந்தார். தையல் நாயகி சமேத லைத்தீஸ்வரப் பெருமான், செட்டியார் அன்புடமைதடத திருக்கோயிலில் எழுந்தருளினார்.
திருக்கோயில் ஒரு கண்ணோட்டம்
கூழங்கைத்தம்பிரான் சுவாமிகள் மேற்பார்வையில் ஆகமம் வல்லார் அமைத்த திருக்கோயிலின் ஆதிமூலம் என்னும் கர்ப்பக்கிருகமும் அதனையடுத்த ஏயைய மண்டப வரிசைகளும் விமானமும் மூன்று பிரகாரங்காரங்களும் மிக அமைவாக ஏற்பட்டுள்ளன. மூலமூர்த்தியும் பரிவாரதெய்வங்களும் எழுந்தருளிகளும் தென்னகத்துத் தெய்வாம்சம் நிறையச் சமைந்துள்ளன. ஆனந்த நடனஞ் செய்யும் அதியற்புத நடராசமூர்த்தம், பிச்சாடணடூர்த்தம், சோமஸ்கந்தமூர்த்தம், சந்திரசேகரடூர்த்தம் முதலாய தெய்வங்கோலங்கள் சிறப்பிடம் வகிக்கும் திருக்கோயில் வாகனங்களும் கலைப்பொழிவு நிறைந்தனவாகும். தையல் நாயகிக்குத் தெற்கு நோக்கிய தனிவாசலும், ஆடியுற்சவமும் அழகும் அலங்காரச்சிறப்பும் அமைந்தவை. அப்பன் வைத்தீஸ்வரனுக்குப் பங்குனிப் பெருவிழா பல வகைச் சிறப்புக்களும் ஒருங்கமைய நடைபெறுவன. மிகவும் வியக்கத்தக்க ஆலயம் அமைப்பதில் தன கவனம் முழுவதையும் செலுத்தினார்.
ஆலயச் சொத்துக்கள்
சைவசமயம் பெற்ற ஒளிக்கதிர்கள் இவ்வாறாக ஒல்லாந்தர் ஆட்சிக்காலத்தின் இறுதியில் அவர்கள் சைவசமயத்தவரின் வழிபாடாதியனவற்றுக்கு ஒரளவு சுயாதீனங் கொடுப்பதில் இரக்கங்காட்டியபோது தழிழ்ப்பிரதேசமெங்கும் பழைய ஆலயங்கள் புனரமைப்புப் பெறவும், புதிய ஆலயங்கள் தோன்றவும் வாய்ப்புக் கிடைத்தது. சைவசமயம்தலையெடுப்பதற்கு ஓரளவு ஒளிக்கதிர் உதயமாயிற்று. இத்தகைய வாய்ப்பினை வரப்பிரசாதமாகக் கொண்டவர்களுள் ஒருவர் இரகுநாதமாப்பாணமுதலியார் என்னும் சிறப்பர். இவர் தாம் உத்தியோகம் பார்த்து வந்த யாழ்ப்பாணத்துக்குக் கச்சேரி அரசாங்க அதிபரிம் சிறப்புரிமை பெற்று, நல்லூரில் வேலாயுதப்பிரதிஷ;டை செய்து முருக வழிபாட்டுக்குகந்த வகையில்இன்றுள்ள நல்லூர் இராசதானியில் ஆரிய சக்கரவர்த்திகள் கால்ததிலேயே பெரும் புகழ்பெற்று விளங்கிய கந்தசுவாமி கோயில் முத்திரைச்சந்தைக்குக் கிழக்கில் பெருநிலப்பரப்பில் மணிமாட அயோத்தி போல நிலவிய நெடு நகரில் கோபுரமும் மதிலுஞ் சூழ அமைந்து இருந்தது. இவ்வாறே சிவன் ஆலயங்கள் நிறைய நிறுவ படும் காலப்பகுதியில் சைவசமயம் செழிக்க ஒரு வழி அமைத்து தந்த பெரும் சான்று ஆக வண்ணைவைத்தீஸ்வர சிவன் ஆலயம் விளங்குகின்றது.
உசாத்துணை
பகுப்பு:இலங்கையின் தொல்லியற்களங்கள்
புனித அன்னை மரியா பெருங்கோவில் (வராப்புழை மறைமாவட்டம்)
புனித அன்னை மரியா பெருங்கோவில் (Basilica of Our Lady of Ransom, Vallarpadam-Ernakulam) என்பது இந்தியாவின் கேரள மாநிலத்தில் வராப்புழை உயர்மறைமாவட்டத்தில் உள்ள வல்லார்பாடம் என்னும் ஊரில் அமைந்துள்ள புகழ்மிக்க கத்தோலிக்க கோவில் ஆகும். இக்கோவில் “ஈடு வழங்கும் அன்னை மரியா” (Our Lady of Ransom) என்ற பெயரிலும் “வல்லார்பாடத்து அம்மா” என்றா பெயரிலும் மரியாவைச் சிறப்பிக்கும் வழிபாட்டு இடமாக உள்ளது. இங்கு பல சமயங்களைச் சார்ந்தவர்களும் திருப்பயணிகளாக வருகின்றனர்.
கோவில் கட்டப்பட்ட வரலாறு
இக்கோவில் போர்த்துகீசியரால் 1524இல் கட்டப்பட்டது. முதலில் இது தூய ஆவிக்கு அர்ப்பணிக்கப்பட்டிருந்தது. அக்கோவில் பெருவெள்ளம் காரணமாக 1676இல் அழிந்துபோனது.
பின்னர் அக்கோவில் 1676இல் மீண்டும் கட்டப்பட்டது. அங்கு “ஈடு வழங்கும் அன்னை மரியா” திருப்படம் நிறுவப்பட்டது. திருத்தந்தை பதின்மூன்றாம் லியோ இக்கோவிலை ஒரு சிறப்பு வழிபாட்டு இடமாக 1888இல் அறிவித்து, கோவிலின் திருப்பீடத்தை “தனிச் சிறப்புடைய பீடம்” (altare privilegiatum) என்னும் நிலைக்கு உயர்த்தினார். 1951இல் இந்திய அரசு இக்கோவிலை ஒரு முக்கிய திருத்தலமாக அறிவித்தது.
புதுமைகள்
“வல்லார்பாடத்து அம்மா” பெரும் புயல்களிலிருந்து மக்களைக் காப்பாற்றியதாக வரலாறு. இங்கு வணக்கம் செலுத்தப்படுகின்ற அன்னை மரியா திருவிழா ஆண்டுதோறும் செப்டம்பர் 24ஆம் நாள் சிறப்பாகக் கொண்டாடப்படுகிறது. இக்கொண்டாட்டம் ஒரு வாரம் நீடிக்கும்.
வல்லார்பாடம் தீவில் உள்ள இந்த அன்னை மரியா திருத்தலம் ஒரு தேசிய திருத்தலமாக உயர்த்தப்பட்டது.
1676இல் ஏற்பட்ட பெருவெள்ளத்தில் அன்னை மரியாவின் திருப்படம் மிதந்து கொண்டிருந்ததாகவும், அதை கொச்சி இராச்சியத்தின் முதலமைச்சராக இருந்த ராமன் வலியச்சன் என்பவர் மீட்டதாகவும், அவர் கொடையாகக் கொடுத்த நிலத்தில் முதலில் ஒரு கொடிமரம் எழுந்ததாகவும் பின்னர் புதிய கோவில் கட்டப்பட்டு அங்கே அன்னையின் திருப்படம் நிலைப்படுத்தப்பட்டதாகவும் வரலாறு. மேலும் கோவிலில் அணையா விளக்கு ஒன்றுக்கு ஏற்பாடு செய்து, அதற்கான எண்ணெய் அரண்மனையிலிருந்து வழங்கப்படுவதற்கும் வலியச்சன் ஏற்பாடு செய்தாராம்.
அமைவிடம்
வல்லார்பாடம் தீவின் மேற்கே போல்காட்டி தீவு உள்ளது. புதிதாகக் கட்டப்பட்ட கோஷ்றீ பாலங்கள் அத்தீவை எற்ணாகுளத்தோடு இணைக்கின்றன. இத்தீவு வடக்கு தெற்காக. இங்கு சுமார் 10,000 மக்கள் வாழ்கின்றனர். வல்லார்பாடம் எற்ணாகுளத்திலிருந்து அரை மைல் தொலையில் உள்ளது.
தல வரலாறு
இக்கோவில் பற்றிய மற்றுமொரு தல வரலாறு இது: வல்லார்பாடத்தில் பள்ளியில்வீடு என்ற குடும்பத்தைச் சார்ந்த மீனாட்சியம்மா என்றொரு நாயர் குலப் பெண்மணி வாழ்ந்துவந்தார். அவர் தம் மகனோடு படகில் மட்டாஞ்சேரி சென்றுகொண்டிருந்தார். அப்போது ஏற்பட்ட புயலில் படகு கவிழ்ந்தது. மீனாட்சியம்மாவும் அவருடைய மகனும் காயலில் விழுந்து நீரில் மூழ்கிக் கொண்டிருந்தனர். அப்போது வல்லார்பாடத்து அம்மா என்ற அன்னை மரியாவிடம் வேண்டுதல் செலுத்தி தங்கள் உயிரைக் காத்தால் அந்த அன்னையின் அடியார்களாக என்றுமே வாழ்வதாக நேர்ச்சை செய்துகொண்டார். மூன்று நாட்கள் கழிந்தன. வல்லார்பாடத்து அம்மா கோவிலின் பங்குத்தந்தை ஒரு கனவு கண்டார். அதில் கொடுக்கப்பட்ட அறிவுரையைக் கேட்டு, அவர் மீனவர்களிடம் ஆற்றில் வலைவீசுமாறு கூறினார். அந்த வலையைப் பிடித்துக்கொண்டே மீனாட்சியம்மாவும் அவருடைய மகனும் உயிரோடு கரையேறினர்.
இந்த நிகழ்ச்சியானது அன்னை மரியாவின் படத்தில் சித்தரிக்கப்பட்டுள்ளது. அன்றிலிருந்து மக்கள் வல்லார்பாடத்து அம்மா கோவிலுக்குச் சென்று, படகுப் பயணம் மேற்கொள்ளும் போது தம்மை ஆபத்திலிருந்து காத்துக்கொள்ளுமாறு அன்னை மரியாவை வேண்டிக்கொள்வது வழக்கமாயிற்று.
மீனாட்சியம்மாவும் அவருடைய மகனும் திருமுழுக்குப் பெற்று, மரியா மற்றும் இயேசுதாஸ் என்று புதுப்பெயர்கள் பெற்றனர். அவர்கள் கோவில் வளாகத்திலேயே வாழ்ந்துவந்தனர். அவர்களுடைய வாரிசுகள் சிலர் இன்றும் கோவில் அருகிலேயே வாழ்கின்றனர்.
பெருங்கோவிலாக உயர்த்தப்படுதல்
2004, திசம்பர் முதல் நாள் இக்கோவிலை திருத்தந்தை இரண்டாம் யோவான் பவுல் இணைப் பெருங்கோவில் (minor basilica) நிலைக்கு உயர்த்தினார். வராப்புழை உயர்மறைமாவட்டத்தின் பேராயர் டானியேல் ஆச்சாருப்பறம்பில் தலைமையில் 2005, பெப்ருவரி 12ஆம் நாள் விழாக் கொண்டாடப்பட்டது.
வெளி இணைப்புகள்
பகுப்பு:இந்தியாவில் உள்ள பசிலிக்காக்கள் பகுப்பு:கேரளத்தில் உள்ள கிறித்தவக் கோவில்கள் பகுப்பு:கொச்சியிலுள்ள சுற்றுலாத் தலங்கள்
வலிவலம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
களர்பதி ஊராட்சி
களர்பதி ஊராட்சி (Kalarpathi Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள மத்தூர் வட்டாரத்தில் அமைந்துள்ளது. இந்த ஊராட்சி, ஊத்தங்கரை சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5205 ஆகும். இவர்களில் பெண்கள் 2568 பேரும் ஆண்கள் 2637 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மத்தூர் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
மோரிசு பிளைன்சு, நியூ செர்சி
மோரிசு பிளைன்சு ( Morris Plains ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் மோரிசு கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.
பரப்பளவு
2010இன் மதிப்பீட்டின் அடிப்படையில் இது 2.59 சதுர கிலோ மீற்றர் பரப்பளவைக் கொண்டுள்ளது. இதில் 2.56 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.04 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 5,532 ஆகும். மோரிசு பிளைன்சு பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 2,163.5 குடிமக்கள் ஆகும்.
மேற்கோள்கள்
பகுப்பு:மோரிசு மாவட்ட நகரங்கள்
இந்து சர்க்கார்
இந்து சர்க்கார் (Indu Sarkar ) என்பது 2017 ஆண்டில் இந்தி மொழியில் வெளியான அரசியல் திகில் திரைப்படமாகும். இப்படத்தை இயக்கியவர் மதூர் பண்டார்கர். படத்தின் கதை திரைக்கதை அனில் பாண்டே மற்றும் மதூர் பண்டார்கர் ஆகியோரால் எழுதப்பட்டது. சஞ்சய் சேல் உரையாடல்களை எழுதியுள்ளார். இப்படம் பண்டார்கர் எண்டர்டெயின்மெண்ட் மற்றும் மெகா பாலிவுட் பிரைவேட் லிமிடெட் பதாகையின் கீழ் தயாரிக்கப்பட்டுள்ளது. இந்த படம் இந்தியாவில் அவசர நிலை நிலவிய காலகட்டத்தைப் பின்னணியாக கொண்டு உடுக்கப்பட்டது. மதுரா பந்தர்கார் கூறியபடி படத்தின் கதையில் 70% கற்பனை மற்றும் 30% உண்மை.
இப்படத்தில் திரைப்பட நட்சத்திரங்களான கீர்த்தி குல்ஹரி, நீல் நிதின் முகேஷ், அனுபம் கெர், டோட்டா ராய் சௌத்ரி, சுப்பிரியா வினோத் ஆகியோர் நடித்துள்ளனர். இசையமைப்பு அனு மாலிக் மற்றும் பப்பி லஹரி ஆகியோர். இப்படம் 2017 சூலை 28 அன்று வெளியானது.
மேற்கோள்கள்
பகுப்பு:2017 திரைப்படங்கள் பகுப்பு:இந்தித் திரைப்படங்கள் பகுப்பு:2017 இந்தித் திரைப்படங்கள்
மாநில நெடுஞ்சாலை 110 (தமிழ்நாடு)
மாநில நெடுஞ்சாலை 110 அல்லது எஸ்.எச்-110 (SH 110) என்பது, இந்தியாவின் தமிழ்நாடு மாநிலத்தின் காஞ்சிபுரம் மாவட்டத்தில் தாம்பரம் என்னும் இடத்தையும், திருப்பெரும்புதூர் என்ற இடத்தையும் இணைக்கும் தாம்பரம் - முடிச்சூர் - திருப்பெரும்புதூர் சாலை ஆகும். இதன் நீளம் 23.5  கிலோமீட்டர்கள்.
கர்ஜத் தொடருந்து நிலையம்
கர்ஜத் தொடருந்து நிலையம் மும்பை புறநகர் ரயில்வேக்கு உட்பட்டது. மும்பை, கோபோலி, பன்வேல் ஆகிய நகரங்களுக்கு செல்லும் ரயில்கள் இங்கு நின்று செல்கின்றன.
இங்கிருந்து லோணாவ்ளாவுக்கும், புனேவுக்கும் ரயில்கள் செல்கின்றன. இது மும்பை, புனே இரண்டுக்கும் இடையில் அமைந்துள்ளது. இந்த வழியில் செல்லும் அனைத்து ரயில்களும் இங்கு நின்று செல்கின்றன.
சான்றுகள்
பகுப்பு:மகாராட்டிரத் தொடருந்து நிலையங்கள்
கருநெஞ்சுக்காடை
கருநெஞ்சுக்காடை (rain quail or black-breasted quail (Coturnix coromandelica) என்பது இந்தியத் துணைக்கண்டம் மற்றும் தென்கிழக்கு ஆசியாவில் காணப்படும்  காடை இனமாகும். இப்பறவை பாக்கித்தான், இந்தியா, நேபாளம், இலங்கை, வங்காளதேசம், மியான்மர், தாய்லாந்து, கம்போடியா, வியட்நாம் போன்ற நாடுகளில் காணப்படுகிறது.
விளக்கம்
காலை மாலை நேரங்களிலும் இனப்பெருக்க காலத்திலும் இரவிலும் ஆண் பறவை க்விட்-கிவிட் என தொடர்ந்து கத்தும். இது பொதுவாக நாட்டுக் காடையின் ஒலியில் இருந்து வேறுபட்டது.
பரவல்
இவை நடு வங்காளதேசம், இந்தியா, நேபாளம், பாக்கிதானின் சிந்து சமவெளியில் புல்வெளிகள், பயிர் செய்யப்பட்ட வயல்வெளிகள், குறுங்காடுகளிலும்கவும், கங்கைச் சமவெளிகள் மற்றும் தீபகற்ப துணைக்கண்ட இந்தியாவின் சில பகுதிகளிலும் காணப்படுகின்றன. பெரும்பாலும் குளிர்காலத்தில் தெற்கே காணப்படும்.
நடத்தை
கருநெஞ்சுக் காடைகள் புற்கள் மற்றும் பிற தாவரங்களின் விதைகள், பூச்சி குடம்பிகள் சிறிய முதுகெலும்பற்ற உயிரினங்களை உண்கின்றன. இனப்பெருக்கம் மார்ச் மற்றும் அக்டோபர் மாதங்களுக்கு இடையில் நடைபெறும் என்றாலும் முக்கியமாக சூன் மாதத்தில் தென்மேற்கு பருவமழை தொடங்கிய பிறகு இனப்பெருக்கம் நடைபெறும். முட்டைகள் தரையில் சுரண்டி இடப்படுகின்றன. சில சமயங்களில் கள்ளி அல்லது அதை ஒத்த புதர்களின் கீழ் இடும். பொதுவாக ஆறு முதல் எட்டு முட்டைகள் இடும். அடைகாக்கும் காலம் பதினாறு முதல் பதினெட்டு நாட்கள் ஆகும். குஞ்சுகள் குஞ்சு பொரித்த உடனேயே கூட்டை விட்டு நடந்து வெளியேறி சுமார் எட்டு மாதங்கள் பெற்றோருடன் இருக்கும்.
நிலை
கருநெஞ்சுக் காடைகள் மிகவும் பெரிய வாழிட எல்லையைக் கொண்டுள்ளன. இவற்றின் எண்ணிக்கை நிலையாக உள்ளது. இந்த இனம் பன்னாட்டு இயற்கைப் பாதுகாப்புச் சங்கத்தால் "தீவாய்ப்புக் கவலை குறைந்த இனம்" என்று மதிப்பிட்டுள்ளது.
மேற்கோள்
பகுப்பு:இந்தியப் பறவைகள் பகுப்பு:காடைகள் பகுப்பு:தீவாய்ப்பு கவலை குறைந்த இனங்கள் பகுப்பு:வங்காளதேசப் பறவைகள் பகுப்பு:நேபாளப் பறவைகள் பகுப்பு:பாக்கித்தானியப் பறவைகள்
சின்னவேடம்பட்டி
சின்னவேடம்பட்டி (ஆங்கிலம்:Chinnavedampatti), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டம், கோயம்புத்தூர் வடக்கு வட்டத்தில் இருக்கும் ஒரு பேரூராட்சி ஆகும். இது கோவைக்கு வடகிழக்கே 8 கிலோ மீட்டர் தொலைவில் உள்ளது.
சின்னவேடம்பட்டி பகுதியில் அதிக எண்ணிக்கையில் தவில் மற்றும் நாதஸ்வர இசைக்கலைஞர்கள் வாழ்ந்து வருகின்றனர். இங்குள்ள வாத்தியக்காரர் வீதியில் சுமார் 500 இசைக்கலைஞர்கள் வசிக்கின்றனர். இப்பகுதியைச் சேர்ந்த குழந்தைகள் மற்றும் இளைஞர்கள் ஆர்வமாக தவில் மற்றும் நாதஸ்வர இசை வாத்தியங்களை இசைக்க கற்று வருகின்றனர். தமிழகம் மட்டுமின்றி பிற மாநிலங்களுக்கும் சென்று இவர்கள் இசைக்கின்றனர்.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 5,571    வீடுகளும், 20,122 மக்கள்தொகையும் கொண்டது.
தொழில்கள்
இவ்வூர் கோவையின் புறநகர்ப் பகுதியாக இருப்பதால் பல நிறுவனங்களின் தொழிற்சாலைகள் இங்கு அமைந்துள்ளன.
ஆதாரங்கள்
பகுப்பு:கோயம்புத்தூர் மாவட்டத்தில் உள்ள பேரூராட்சிகள்
பப்பேத்தே
பப்பேத்தே (Papeete ) என்பது அமைதிப் பெருங்கடலில் அமைந்துள்ள பிரான்சின் கடல் கடந்த ஆட்புலமான பிரெஞ்சு பொலினீசியாவின் தலைநகரமாகும். பப்பேத்தே நகராட்சி (பிரான்சியக் கம்யூன்) வின்வர்டு தீவுகளில் பிரெஞ்சு பொலினீசியாவில் தாகித்தியில் அமைந்துள்ளது. இங்குதான் பிரான்சிய தலைமை ஆணையர் உள்ளார். தாகித்திய, பிரான்சியப் பொலினீசிய அரசு, தனியார் வணிக, தொழிலக,நிதியச் சேவை மையங்கள் அமைந்துள்ளன. பிரெஞ்சுப் பொலினீசியாவின் சுற்றுலாத்துறைக்கு இங்குள்ள துறைமுகம் நுழைவாயிலாக உள்ளது. வின்வர்டு தீவுகளே சொசைட்டி தீவுகளின் அங்கமாகும். பப்பேத்தே என்பதற்கு தகித்திய மொழியில் "கூடையிலிருந்து நீர்" எனப் பொருள்படும்.
பப்பேத்தேயின் நகர்ப்புற மக்கள்தொகை ஆகத்து 2012 கணக்கெடுப்பின்படி 133,627 ஆகும். இவர்களில் கருவ பப்பேத்தே நகரத்தில் 25,769 மக்கள் உள்ளனர்.
வானிலை
பப்பேத்தேயில் வெப்பமண்டல பருவக்கால வானிலையாக மழைக்காலமும் வெயிற்காலமும் நிலவுகின்றது. இருப்பினும் வெயிற்காலத்திலும் மழை காணப்படுகின்றது. வெயிற்காலம் ஆகத்து,செப்டம்பரில் மட்டுமே உள்ளது. ஆண்டின் மற்றநாட்களில் மழை பெய்கின்ற இங்கு மிகக் கூடுதலாக திசம்பர், சனவரியில் மழை பெய்கின்றது. வெப்பநிலை ஆண்டு முழுமையும் ஒரேநிலையில் சராசரியாக 25 C அளவில் உள்ளது.
மேற்சான்றுகள்
பகுப்பு:ஓசியானியா தலைநகரங்கள் பகுப்பு:பிரெஞ்சு பொலினீசியா
ஆம்ஹர்ஸ்ட் பிரபு
வில்லியம் பிட் ஆம்ஹர்ஸ்ட், 1வது ஏர்ல் ஆம்ஹெர்ஸ்ட், (William Amherst, 1st Earl Amherst, 14 சனவரி 1773 – 13 மார்ச் 1857) என்பவர் ஒரு பிரித்தானிய இராசதந்திரி மற்றும் காலனித்துவ நிர்வாகி ஆவார். இவர் 1823 மற்றும் 1828 க்கு இடையில் இந்தியாவின் தலைமை ஆளுநராக இருந்தார்.
பின்னணி மற்றும் கல்வி
இவர் பாத், சோமர்செட்டில் பிறந்தார். இவர் வில்லியம் ஆம்ஹர்ஸ்ட் மற்றும் தாமஸ் பேட்டர்சனின் மகள் எலிசபெத்தின் மகனாவார். இவர் ஜெஃப்ரி ஆம்ஹெர்ஸ்ட், முதலாவது பரோன் ஆம்ஹெர்ஸ்டின் மருமகன். இவர் வெஸ்ட்மின்ஸ்டர் பள்ளி மற்றும் ஆக்ஸ்போர்டில் உள்ள கிறிஸ்ட் சர்ச்சில் பயின்றார்.
சீனாவுக்கான தூதராக
இவரது கப்பலான அல்செஸ்டெ கொரியாவின் கரையோரப் பயணத்திற்குப் பிறகு, இரியூக்கியூ தீவுகளுக்குச் சென்ற பிறகு, காஸ்பர் ஜலசந்தியில் மூழ்கி இருந்த பாறையில் இடித்து முற்றிலும் சிதைந்தது. அம்ஹெர்ஸ்ட்டும் உடைந்த கப்பலில் இருந்த அவரது தோழர்களில் ஒரு பகுதியினரும் படேவியாவுக்கு கப்பலில் இருந்த சிறு படகுகளில் தப்பிச்சென்றனர். மீதமுள்ளவர்கள் மீட்க ஆட்கள் அனுப்பப்பட்டனர். 1817 இல் இவர் இங்கிலாந்து திரும்பிய கப்பல் செயிண்ட் எலனாவைத் தொட்டது. அதன் விளைவாக, இவர் பேரரசர் நெப்போலியனுடன் பல நேர்காணல்களை நடத்தினார். ஒரு நேர்காணலில் நெப்போலியன், "சீனா ஒரு உறங்கும் மாபெரும் நாடு. அது தூங்கட்டும். ஏனெனில் அது விழித்தெழுந்தால் உலகையே உலுக்கிவிடும்."
இந்தியாவின் தலைமை ஆளுநராக
ஆம்ஹெர்ஸ்ட் 1823 ஆகத்து முதல் 1828 பெப்ரவரி வரை இந்தியாவின் தலைமை ஆளுநராக இருந்தார். இவரது அரசாங்கத்தின் முக்கிய நிகழ்வுகளாக அசாம் பிரித்தானிய இந்தியாவுடன் இணைக்கப்பட்டது. 1824 ஆம் ஆண்டின் முதல் பர்மியப் போரில் ஈடுபட்டு, அதன் விளைவாக அரக்கான் மற்றும் தெனாசெரிம் ஆகியவை பிரித்தானியப் பேரரசுடன் இணைக்கபட்டது போன்றவை ஆகும்.
இருப்பினும், ஆம்ஹெர்ஸ்ட் அனுபவமற்ற ஒரு ஆளுநராக இருந்தார். இவர் தனது பதவிக்காலத்தின் ஆரம்ப காலத்தில், சர் எட்வர்ட் பேஜெட் போன்ற வங்காளத்தில் மூத்த இராணுவ அதிகாரிகளின் செல்வாக்கிற்கு பெரிதும் ஆட்பட்டிருந்தார். இவர் வருவதற்கு முன், செயல் தலைமை ஆளுனராக இருந்த ஜான் ஆடமிடம் காலத்தில் உருவான ஒரு பிராந்தியம் குறித்த தகராறு இருந்தது. இது நாஃப் ஆற்றின் ஆங்கிலோ-பர்மிய எல்லை சிக்கல் ஆகும். இது 1823 செம்டம்பர் 24 அன்று வன்முறையாக பரவியது. பர்மிய பிராந்திய ஆக்கிரமிப்பின் போது மதிப்பிழக்க விரும்பத, ஆம்ஹெர்ஸ்ட் படைகளுக்கு மோத உத்தரவிட்டார்.
பர்மா மீதான ஆம்ஹெர்ஸ்டின் நிலைப்பாட்டை போர் பெருமளவில் மாற்றியது. மேலும் இவர் அடுத்து கீழ் பர்மாவை இணைக்கும் செயலில் ஈடுபட பிடிவாதமாக மறுத்துவிட்டார். ஆனால் இவர் இழந்துபோன தனது நற்பெயரை முழுமையாக சரிசெய்வதில் வெற்றிபெறமுடியவில்லை. மேலும் இவர் 1828 இல் இடமாற்றம் செய்யப்பட்டார். இவர் 1826 ஆம் ஆண்டில் கிழக்கிந்தியத் தீவுகளில் உள்ள அர்ரகனின் ஏர்ல் ஆம்ஹெர்ஸ்ட் மற்றும் கென்ட் கவுண்டியில் விஸ்கவுண்ட் ஹோம்ஸ்டேல் ஆகியவற்றை உருவாக்கினார். இங்கிலாந்து திரும்பிய இவர் 1857 மார்ச்சில் இறக்கும் வரை ஓய்வில் வாழ்ந்தார்.
குறிப்புகள்
பகுப்பு:1857 இறப்புகள் பகுப்பு:1773 பிறப்புகள் பகுப்பு:இந்திய வைசிராய்கள்
மருத்துவக் கல்லூரி
மருத்துவக் கல்லூரி (Medical College / Medical School) என்பது மருத்துவப் பாடப் பிரிவுகளைக் கற்பிக்கும் கல்வி நிறுவனங்களைக் குறிக்கும். இதன் மாணவர் நுழைவு தகுதிகள், அமைப்பு, பாடத்திட்டம், வழங்கப்படும் பட்டங்கள், படிக்கும் கால அளவை போன்றவை ஒவ்வொரு நாட்டுக்கும் மாறுபடுகிறது. அமெரிக்கா, கனடா போன்ற நாடுகளில் மருத்துவப் படிப்புக்கு ஒரு இளங்கலைப் பட்டம் கல்வித் தகுதியாகத் தேவைப்படுகிறது. இந்தியா, சீனா போன்ற ஆசிய நாடுகளில் மருத்தவப் படிப்புக்கு பள்ளிக் கல்வி மட்டுமே தகுதியாக உள்ளது.
மேற்கோள்கள்
பகுப்பு:மருத்துவம் பகுப்பு:பல்கலைக்கழகங்களும் கல்லூரிகளும்
சங்ககால இசையமைப்பாளர்கள்
இந்தப் பரிபாடல்களை அக்காலத்தில் இசையமைத்துப் பாடியுள்ளனர். பாடியவர்களும், பாடல்களும்
சங்ககாலப் பண்கள்
பரி போல் கால்களால் பரிந்து நடைபோடும் பண்ணிசைப் பாடல்களைக் கொண்ட நூல் 'பரிபாடல்'.
இந்தப் பாடல்கள் எந்தப் பண்ணில் பாடப்பட்டன என்னும் குறிப்புகளும் ஒவ்வொரு பாடலுக்கும் தரப்பட்டுள்ளன.
அடிக்குறிப்பு
பகுப்பு:தமிழிசை பகுப்பு:பக்கவழி நெறிப்படுத்தல்
ஓம்புயிர்
உயிரியலில் ஓம்புயிர் (host) அல்லது விருந்து வழங்கி என்பது, ஒட்டுண்ணிகளாக வாழும் வைரசுக்கள், பாக்டீரியாக்கள், புரோட்டோசோவாக்கள், பூஞ்சைகள் போன்றவற்றுக்கு உணவும், வாழிடமும் அளிக்கும் உயிரினங்களாகவும், அத்துடன் ஒன்றிய வாழ்வு (Symbiosis) வாழும் உயிரினங்களில் இணை வாழ்வை நடத்தும் அடுத்த உயிரினத்துக்கு உணவையும், வாழிடத்தையும் வழங்கும் உயிரினங்களாகவும் இருப்பவையேயாகும். விலங்குகளின் உடற்கலங்களில் வைரசுக்கள் ஒட்டுண்ணியாக வாழும்போது விலங்குகள் ஓம்புயிராகவும், நைதரசன் உருவாக்கும் பக்டீரியாக்கள் அவரைவகைத் தாவர வேர்களில் ஒன்றியவாழ்வு வாழும்போது அவரைவகைத் தாவரங்கள் ஓம்புயிராகவும், ஒட்டுண்ணிப் புழுக்கள் விலங்குகளில் வாழும்போது, விலங்குகள் ஓம்புயிர்களாகவும் இருக்கின்றன.
பகுப்பு:ஒட்டுண்ணிகள்
விளையாட்டு மற்றும் உடல்நலக் கல்வியியல் கல்லூரி
விளையாட்டு மற்றும் உடல்நலக் கல்வியியல் கல்லூரி (Physical education colleges) என்பது விளையாட்டு மற்றும் உடல்நலக் கல்விப் பாடப் பிரிவுகளைக் கற்பிக்கும் கல்வி நிறுவனங்களைக் குறிக்கும். இவற்றில் படித்து பட்டம் பெறுபவர்கள் கல்வி நிறுவனங்களில் உடற்கல்வி ஆசிரியர்கள், விளையாட்டுப் பயிற்சியாளர்கள் போன்ற தொழில்களில் ஈடுபடுகின்றனர்.
லின்டான்
thumb|2012 ஒலிம்பிக்கில் லின் டேன் லின் டான் (பிறப்பு: அக்டோபர் 14, 1983) சீனா இறகுப்பந்தாட்ட வீரர் ஆவார். இரண்டு முறை ஒலிம்பிக் தங்கப் பதக்ககத்தையும் ,ஐந்து முறை உலக வாகையாளர் பட்டத்தையும், ஆறு முறை இங்கிலாந்தின் அனைவருக்குமான வெற்றி முதன்மைப் போட்டிகளில் வாகையாளர் பட்டத்தையும்  பெற்றவர். இவர் இறகுப்பந்தாட்டப் போட்டிகளில் முதன்மையாகக் கருதப்படும் ஒன்பது போட்டிகளிலும் வெற்றி பெற்றுள்ள ஒரேயொரு வீரர் ஆவார்.
மேற்கோள்கள்
பகுப்பு:1983 பிறப்புகள் பகுப்பு:வாழும் நபர்கள் பகுப்பு:இறகுப்பந்தாட்டம் பகுப்பு:சீன விளையாட்டு வீரர்கள் பகுப்பு:ஒலிம்பிக் தங்கப் பதக்கம் பெற்றவர்கள் பகுப்பு:ஒலிம்பிக் பதக்கம் பெற்றவர்கள்
மருடி
மருடி (மலாய் மொழி: Marudi; ஆங்கிலம்: Marudi; சீனம்: 马鲁帝) என்பது மலேசியா, சரவாக் மாநிலத்தில் மிரி பிரிவு, மிரி மாவட்டத்தில் உள்ள நகரமாகும்.
இந்த நகரம் பாராம் ஆற்றின் (Baram River) கரையில், ஆற்றின் முகப்பில் இருந்து 100 கி.மீ. (62 மைல்) உட்பாகத்தில் உள்ளது. மிரி நிறுவப் படுவதற்கு முன்பு, மருடி நகரம், சரவாக் மாநிலத்தின் வடக்குப் பகுதியின் நிர்வாக மையமாக இருந்தது.
யுனெஸ்கோ உலக பாரம்பரியத் தளமான குனோங் முலு தேசிய பூங்காவிற்கு (Gunung Mulu National Park) நுழைவாயில் நகரமாகவும் விளங்குகிறது.
வரலாறு
1868-ஆம் ஆண்டில் ஜேம்ஸ் புரூக்கிற்கு (James Brooke) பிறகு சார்லஸ் புரூக் (Charles Brooke) என்பவர் சரவாக்கின் புதிய ராஜாவாகப் பதவியேற்றார்.
1883 வாக்கில், புரூணையின் சுல்தான் அப்போதைய சுல்தான் அப்துல் மோமின் (Abdul Momin) என்பவர், மிரி உட்பட பாரம் பகுதியை சார்லஸ் புரூக்கிற்குக் கொடுத்து விட்டார். அந்தக் காலக் கட்டத்தில் சரவாக் மாநிலம் முழுமைக்கும் புரூணை சுல்தானகத்தின் ஆளுமையின் கீழ் இருந்தது.
எம். நர்மதா
'''முனைவர் எம். நர்மதா' (Dr. M. Narmadha'') கருநாடக மற்றும் இந்துசுதானிய இசை மரபுகளில் வந்த இந்திய வயலின் கலைஞர் ஆவார்.
ஆலிம் முஹம்மது சலேக் கட்டிடக்கலை கல்லூரி
ஆலிம் முஹம்மது சலேக் கட்டிடக்கலை கல்லூரி 2011 ஆம் ஆண்டில் தொடங்கப்பட்டது.
எம். நர்மதா
ஆரம்ப வாழ்க்கை
நர்மதா வயலின் கலைஞர் எம். எஸ். கோபாலகிருட்டிணனின் மகளாவார். இவர் தனது தாத்தா பாரூர் ஏ. சுந்தரம் ஐயரிடமும் பின்னர் தனது தந்தையிடமும் பயிற்சி பெற்றார். தில்லி பல்கலைக்கழகத்தில் சித்தார் இசைக் கலைஞரும், பேராசிரியருமான தேபு சவுத்ரி மற்றும் இசைக்கலைஞர் முனைவர் கே. ஜி. கிண்டே ஆகியோரின் கீழ் பல்கலைக்கழக மானியக் குழுவின் சக ஊழியராக முனைவர் பட்டம் பெற்றார். இவரது முனைவர் பட்ட ஆய்வு வட மற்றும் தென்னிந்திய இசை பாணிகளை ஒப்பிடுகிறது.
மருடி
மருடியில் ஒரு கோட்டை
சரவாக்கின் நான்காவது பிரிவு உடனடியாக உருவாக்கப்பட்டது. அதற்கு மாமெர்தோ ஜார்ஜ் குரிட்ஸ் (Mamerto George Gueritz) என்பவர் முதல் ஆளுநராக (Resident of the Division) பதவியில் அமர்த்தப் பட்டார்.
எம். நர்மதா
ஆய்வு
தனது தொழிலில் தங்கப் பதக்கம் வென்ற இவர், அனைத்திந்திய வானொலியின் தர கலைஞர் ஆவார். நர்மதா, தில்லி பல்கலைக்கழகத்தில் முதுநிலை பல்கலைக் கழக மான்ய குழுவின் சிதார் ஆசிரியர் பேராசிரியர் தெபு சௌத்ரி மற்றும் பாடகர் முனைவர் கே. ஜி. ஜிண்டே ஆகியோரின் வழிகாட்டுதலில் இந்திய இசையில் ராகத்தைப் பற்றிய ஒப்பீட்டு ஆய்வு குறித்த தனித்துவமான ஆய்வறிக்கையை சமர்ப்பித்துள்ளார். பின்னர் இது "இந்திய இசை" என்ற பெயரில் ஒரு புத்தகமாக வெளியிடப்பட்டது.
நிகழ்ச்சிகள்
நர்மதா தனது தந்தை எம். எஸ். கோபாலகிருட்டிணனுடன் இணைந்து பல ஆண்டுகளாக வயலினில் இசையமைத்துள்ளார். இவர் மிகவும் விரும்பப்படும் தனி வயலின் இசைக் கலைஞர் மட்டுமல்லாமல், முன்னணி கர்நாடக பாடகர்களுடனும் இசையமைத்து வருகிறார். மேலும் 7,000 இசை நிகழ்ச்சிகளுடன் இந்திய இசையில் 45 ஆண்டுகால சேவையைப் பெற்றுள்ளார். இவர் தனது தாயார், டி. எம். தியாகராஜன் ஆகியோரால் குரல் பயிற்சியளிக்கப்பட்டு, வாய்ப்பாட்டு இசை நிகழ்ச்சிகளை நடத்துகிறார். அமெரிக்கா, இங்கிலாந்து, ஹாலந்து, தென்னாப்பிரிக்கா, ஆஸ்திரேலியா, சிங்கப்பூர், ஸ்பெயின், மலேசியா, ஹாங்காங் உள்ளிட்ட நாடுகளுக்கு சுற்றுப்பயணம் செய்துள்ளார். சென்னை மியூசிக் அகாதமியால் தொடர்ச்சியாக எட்டு முறை சிறந்த வயலின் கலைஞருக்கான விருதைப் பெற்றுள்ளார். இந்துஸ்தானி, கருநாடக இசையில் ஜுகல்பந்தி இசை நிகழ்ச்சிகளையும் வழங்கியுள்ளார். இவரது நிகழ்ச்சிகள் இந்தியாவிலும் வெளிநாட்டிலும் பரவலாக நிகழ்த்தப்பட்டுள்ளன. மேலும் இந்திய இசையின் இரு பாணிகளிலும் குறுந்தகடுகளை வெளியிட்டுள்ளார்.
விருதுகள்
இந்திய பாரம்பரிய வயலின் இசைக்கு இவர் செய்த பங்களிப்பை அங்கீகரிக்கும் விதமாக இவருக்கு தமிழக அரசின் சார்பில் கலைமாமணி விருது வழங்கப்பட்டது. மும்பை சண்முகானந்தா சங்கீதா சபாவின் சண்முகானந்தா சங்கீதா சிரோமணி விருது, மியூசிக் டுடே குழுமத்தின் சிறந்த வயலின் கலைஞருக்கான யாமி விருது, மும்பை மற்றும் சாந்திடூட் விருது, மற்றும் உஜ்ஜைன், மகாமவுண்டிர்த் ஆசிரம விருது போன்ற பல விருதுகளை பெற்றுள்ளார்.
வெளி இணைப்புகள்
பகுப்பு:வாழும் நபர்கள் பகுப்பு:இந்திய வயலின் கலைஞர்கள்
மருடி
மருடியில் ஒரு கோட்டை
1883-இல் மிரிக்கு கிழக்கே 43 கி.மீ. தொலைவில் உள்ள மருடியில் ஒரு கோட்டை கட்டப்பட்டது. அதற்கு கிளாட் டவுன் (Claudetown) என்று பெயரிடப்பட்டது. 1884-இல், அது நான்காம் பிரிவின் நிர்வாக மையமாக மாறியது.
புதிய நிர்வாகத்திற்கு இரண்டு இளம் அதிகாரிகள்; 30 புரவிப்படை வீரர்கள்; மற்றும் ஒரு சில பூர்வீகக் காவலர்கள் உதவினார்கள்.
1891-ஆம் ஆண்டில் சார்லஸ் ஹோஸ் (Charles Hose) என்பவர் பாராம் மாவட்டத்தின் (Resident of Baram District) ஆளுநர் ஆனார். மருடியில் இருந்த கோட்டை, ஹோஸ் கோட்டை (Fort Hose) என மறுபெயரிடப்பட்டது.
வெளி இணைப்புகள்
பகுப்பு:சரவாக் பகுப்பு:மலேசிய நகரங்கள்‎ பகுப்பு:சரவாக் நகரங்கள்
ஆலிம் முஹம்மது சலேக் கட்டிடக்கலை கல்லூரி
அறிமுகம்
இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.
இடம்
நிசாரா கல்வி வளாகம் முத்தாபுத்பேட்டை, அவடி - ஐ.ஏ.எஃப், சென்னை மாவட்டத்தில் அமைந்துள்ளது
படிப்புகள்
இக்கல்லூரியில் இளங்கலை கட்டிடக்கயில் பயிற்சி வழங்கப்பட்டு வருகின்றன.
வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
வெளி இணைப்புகள்
பகுப்பு:தமிழ்நாட்டு பொறியியல் கல்லூரிகள்
சாசனம் (திரைப்படம்)
சாசனம் (Sasanam) 2006ல் மகேந்திரன் இயக்கத்தில் வெளிந்த தமிழ் திரைப்படமாகும். இத்திரைப்படத்தில் அரவிந்த்சாமி, கௌதமி, ரஞ்சிதா போன்றோர் முக்கிய வேடத்தில் நடித்திருந்தனர். இத்திரைப்படத்திற்கு பாலபாரதி இசையமைத்திருந்தார்.
வெளி இணைப்புகள்
பகுப்பு:2006 திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:2006 தமிழ்த் திரைப்படங்கள் பகுப்பு:கௌதமி நடித்த திரைப்படங்கள் பகுப்பு:தலைவாசல் விஜய் நடித்த திரைப்படங்கள் பகுப்பு:பாலபாரதி இசையமைத்த திரைப்படங்கள் பகுப்பு:மகேந்திரன் இயக்கிய திரைப்படங்கள் பகுப்பு:அரவிந்த்சாமி நடித்த திரைப்படங்கள்
சுக ரஹஸ்ய உபநிடதம்
சுக ரஹஸ்ய உபநிடதம் என்பது கிருஷ்ணயஜுர் வேதத்தைச் சார்ந்த உபநிடதம் ஆகும். முக்திகோபநிஷத்தில் ராமபிரான் ஆஞ்சனேயருக்கு உபதேசித்ததாகக் கூறப்படும் 108 உபநிஷத்துக்களில் இது 37வது உபநிஷத்து. சாமானிய வேதாந்த உபநிடதங்கள் பகுப்பைச் சேர்ந்தது. வியாசருடைய புத்திரரான சுகருக்கு பரமசிவனே உபதேசித்ததும் அதன் பயனாக சுகர் சுகபிரம்மமாகவே ஆனதும் இதனில் சொல்லப்படுகிறது. இதன் இன்னொரு சிறப்பு, நான்கு வேதங்களின் மகாவாக்கியங்களின் பொருள்களும் சுருக்கமாகவும் தெளிவாகவும் இங்கே காணப்படுகிறது.
சொற்பொருளும் உட்பொருளும்
மஹாவாக்கியத்தின் பொருளை உணர சொற்களின் 'சொற்பொருள்' (வாச்சியார்த்தம்), 'உட்பொருள்' (லக்ஷ்யார்த்தம்) ஆகிய இரண்டு வகையான பொருளையும் கவனிக்கவேண்டும். த்வம் என்ற சொல்லின் சொற்பொருள் ஐம்பூதங்களாலான உடலும் அதன் புலன் முதலியவைகளும். உட்பொருளோவெனின், உடல், மனது, புலன்கள் இவைகளுக்கபாற்பட்ட ஜீவன். தத் என்ற சொல்லின் சொற்பொருள் உலகை ஆளும் கடவுள்; உட்பொருளோ ஸச்சிதானந்த பிரம்மம். அஸி எனும் சொல், உட்பொருளில் இவையிரண்டும் ஒன்றே என்பதாகும்.
சுக பிரம்மம்
பரமசிவனாலேயே பிரம்மோபதேசம் செய்யப்பட்ட சுகர் தன்னுடையது, தான், என்ற எதுவுமில்லாது, துறந்தெழுந்து, கடவுளை வணங்கி உலகுடன் இரண்டறக்கலந்து மனதளவில் ஐக்கியமாகிவிட்டார். பிரம்மம் என்ற அமுதக்கடலில் மிதப்பவர்போல் துறவியாகச்செல்லும் அவரைப்பார்த்து அவர் தந்தை வியாசர் அவரைப்பின்தொடர்ந்து, பிள்ளையின் பிரிவாற்றாமையினால் 'மகனே' என்று கூவினார். அப்பொழுது அசைவது அசையாதது யாவும், உலகனைத்தும், 'ஏன், ஏன்' என்று எதிரொலி செய்தது. அவ்வொலியைக் கேட்டு வியாசர் தன் புத்திரனின் பிரம்ம அனுபவத்தை உணர்ந்து அதிசயித்தார்.
மேற்கோள்கள்
பகுப்பு:உபநிடதங்கள் பகுப்பு:சமசுகிருத நூல்கள் பகுப்பு:இந்துத் தத்துவங்கள்
சித்தோடு
சித்தோடு (ஆங்கிலம்:Chithode), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் ஈரோடு வட்டத்தில் ஈரோடு மாநகரை ஒட்டி இருக்கும் ஒரு பேரூராட்சி ஆகும்.
அமைவிடம்
ஈரோடு மத்திய பேருந்து நிலையத்திலிருந்து வடமேற்கில் 8 கி.மீ தொலைவிலும், பவானி பேருந்து நிலையத்திலிருந்து தெற்கில் 7 கி.மீ தொலைவிலும், பெருந்துறை பேருந்து நிலையத்திலிருந்து வடக்கில் 16 கி.மீ தொலைவிலும் சித்தோடு அமைந்துள்ளது.
பேரூராட்சியின் அமைப்பு
5.72 ச.கி.மீ. பரப்பும், 15 பேரூராட்சி மன்ற உறுப்பினர்களையும், 32 தெருக்களையும் கொண்ட இப்பேரூராட்சி, ஈரோடு மேற்கு  (சட்டமன்றத் தொகுதி)க்கும், ஈரோடு  மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, இப்பேரூராட்சி 2,553 வீடுகளும், 8,550 மக்கள்தொகையும் கொண்டது.
ஆதாரங்கள்
பகுப்பு:ஈரோடு மாவட்டத்தில் உள்ள பேரூராட்சிகள் பகுப்பு:ஈரோடு மாவட்டம்
சுண்டக்குடி மன்னாதசுவாமி கோயில்
சுண்டக்குடி மன்னாதசுவாமி கோயில் தமிழ்நாட்டில் அரியலூர் மாவட்டம், சுண்டக்குடி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மன்னாத சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மோரிசுடவுன், நியூ செர்சி
மோரிசுடவுன் ( Morristown ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் மோரிசு கவுன்டியில் அமைந்துள்ள ஒரு சிறுநகரம் ஆகும்.
பரப்பளவு
2010இன் மதிப்பீட்டின் அடிப்படையில் இது 3.03 சதுர கிலோ மீற்றர் பரப்பளவைக் கொண்டுள்ளது. இதில் 2.93 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.10 சதுர கிலோ மீற்றர் பிரதேசம் நீரினால் சூழப்பட்டுள்ளது.